G8

Pääministeri Matteo Renzi

 Pääministeri Shinzō Abe

 Pääministeri Stephen Harper

 Presidentti François Hollande 

 Liittokansleri Angela Merkel

 Presidentti Vladimir Putin

 Pääministeri David Cameron

 Presidentti Barack Obama

 Eurooppa-neuvoston puheenjohtaja Herman Van Rompuy
 Euroopan komission puheenjohtaja José Manuel Barroso

G8 () oli johtavien teollisuusmaiden ryhmä, johon kuului Italia, Japani, Kanada, Ranska, Saksa, Venäjä, Yhdistynyt kuningaskunta ja Yhdysvallat. G8-ryhmä tapasi vuosittain huippukokouksessa, jossa jäsenvaltioiden johtajat käsittelivät ajankohtaisia kansainvälisiä asioita.

Ryhmä perustettiin vuonna 1975 G6-ryhmänä. Kanada liittyi mukaan ryhmään vuonna 1976 ja Venäjä vuonna 1998. Venäjä erotettiin G8-ryhmästä 24. maaliskuuta 2014. Tämän jälkeen johtavat teollisuusmaat ovat tavanneet G7-ryhmänä ilman Venäjää.G7-maat uhkaavat Venäjää lisäpakotteilla  24.3.2014 Turun Sanomat

 Historia 
Johtavien teollisuusmaiden ryhmän perustamisen taustalla olivat 1970-luvun alun Yhdysvaltain dollarin kultaan sitomisen lakkautus 1971, mikä johti kiinteisiin valuuttakursseihin perustuvan Bretton Woodsin järjestelmän romahdukseen. Tuon jälkeen Kansainvälinen valuuttarahasto (IMF) loi viidestä merkittävimmästä valuutasta SDR-valuuttakorin, jonka taustalla oli pelko dollarien loppumisesta.

1970-luvun alussa sattui monia merkittäviä talouteen vaikuttavia tapahtumia, kuten Euroopan yhteisön (EEC) laajeneminen Britannialla, Tanskalla ja Irlannilla alkuperäisten kuuden jäsenen lisäksi, jom kippur -sotaa seurannut arabimaiden öljysaarto 1973 ja vuoden 1974 talouskriisi sekä inflaation ja työttömyyden nopea nousu (niin sanottu stagflaatio). 

25. maaliskuuta 1973 Yhdysvaltain, Britannian, Länsi-Saksan ja Ranskan valtiovarainministerit tapasivat Valkoisen talon kirjastossa. Tähän niin sanottuun kirjastoryhmään liittyi Japani ja kaksi vuotta myöhemmin ryhmä, josta tuli G5-maiden valtiovarainministerien ryhmä, alkoi tavata säännöllisesti.

Ensimmäinen virallinen tapaaminen järjestettiin vuonna 1975 Ranskan presidentin Valéry Giscard d’Estaingin johdolla hänen kesäasunnollaan Château de Rambouillet’ssa. Italia liittyi ryhmään samana vuonna. Vuonna 1976 Kanada liittyi mukaan Yhdysvaltain presidentin Gerald Fordin kutsusta ja ryhmää kutsuttiin nimellä G7. Vuodesta 1977 EEC sai edustajansa Britannian kutsulla. Euroopan unionia edusti Euroopan komission puheenjohtaja ja Eurooppa-neuvoston puheenjohtaja. 

Yhdysvaltain silloinen presidentti George H. W. Bush ehdotti 1992 Münchenissä edellisvuoden lopussa hajonneen Neuvostoliiton suurimman seuraajavaltion Venäjän ottamista G7:n täysivaltaiseksi jäseneksi. Päätös oli täysin poliittinen, eikä perustunut taloudellisiin realiteetteihin. Sitä pidettiin ennenaikaisena, mutta Venäjä kutsuttiin vuosittain sen jälkeen kaikkiin kokouksiin ja siitä ryhmä sai uuden nimikkeen G7+1. Kesäkuun 1997 tapaamista Denverissä kutsuttiin jo G8-kokoukseksi ja Venäjä liittyi virallisesti 1998 Birminghamin kokouksessa.

Vuonna 2005 Intiasta, Kiinasta, Etelä-Afrikasta, Meksikosta ja Brasiliasta tuli G8-maiden tarkkailijamaita. Siitä lähtien ryhmää kutsuttiin nimellä G8+5.

Vuonna 2014 G8-ryhmästä alettiin jälleen käyttämään nimitystä G7, sillä Venäjä erotettiin ryhmästä miehitettyään Ukrainalle kuuluneen Krimin niemimaan ja liitettyään alueen itseensä.

Valtioryhmittymä G20 on G7:stä laajennettu ryhmä, johon kuuluu G7-maiden lisäksi 12 rikasta valtiota sekä yhtenä jäsenenä Euroopan unioni.

 Puheenjohtajat 
 Puheenjohtaja Virka-aika Maa Titteli Harold Wilson 1975–1976  Yhdistyneen kuningaskunnan pääministeri Helmut Schmidt  1976  Saksan liittokansleri Pierre Trudeau  1976–1979  Kanadan pääministeri Helmut Schmidt 1979–1982  Saksan liittokansleri Margaret Thatcher 1982–1990  Yhdistyneen kuningaskunnan pääministeri François Mitterrand 1990–1995   Ranskan presidentti Helmut Kohl 1995–1998  Saksan liittokansleri Boris Jeltsin 1998–1999  Venäjän presidentti Bill Clinton 1999–2001   Yhdysvaltain presidentti Jean Chrétien 2001–2003  Kanadan pääministeri Jacques Chirac 2003–2007  Ranskan presidentti Tony Blair 2007  Yhdistyneen kuningaskunnan pääministeri Vladimir Putin 2007–2008  Venäjän presidentti George W. Bush 2008–2009  Yhdysvaltain presidentti  Silvio Berlusconi 2009–2010  Italian pääministeri Stephen Harper 2010  Kanadan pääministeri Nicolas Sarkozy 2011  Ranskan presidentti Barack Obama 2012  Yhdysvaltain presidentti David Cameron 2013  Yhdistyneen kuningaskunnan pääministeri

 Huippukokoukset 
 Järjestys Isäntämaa Vuosi Paikka Isäntä 1.   1975 Rambouillet Valéry Giscard d’Estaing 2.  1976 San Juan, Puerto Rico Gerald Ford 3.   1977 Lontoo James Callaghan 4.  1978 Bonn Helmut Schmidt  5.   1979 Tokio Masayoshi Ōhira 6.   1980 Venetsia Francesco Cossiga  7.    1981 Montebello, Québec Pierre Trudeau 8.   1982 Versailles François Mitterrand 9.    1983  Williamsburg, Virginia Ronald Reagan  10.   1984 Lontoo Margaret Thatcher 11.  1985 Bonn Helmut Kohl 12.   1986 Tokio Yasuhiro Nakasone 13.   1987 Venetsia Amintore Fanfani 14.   1988 Toronto Brian Mulroney 15.   1989 Pariisi François Mitterrand 16.   1990 Houston, Texas George H. W. Bush 17.    1991 Lontoo John Major 18.   1992 München Helmut Kohl 19.    1993 Tokio Kiichi Miyazawa 20.    1994 Napoli Silvio Berlusconi 21.   1995 Halifax, Nova Scotia Jean Chrétien 22.   1996 Lyon Jacques Chirac 23.   1997 Denver, Colorado Bill Clinton 24.    1998 Birmingham Tony Blair 25.    1999 Köln Gerhard Schröder 26.   2000 Nago, Okinawa Yoshiro Mori 27.   2001 Genova Silvio Berlusconi 28.   2002 Kananaskis, Alberta  Jean Chrétien 29.   2003 Évian-les-Bains Jacques Chirac 30  2004 Sea Island, Georgia George W. Bush 31.   2005 Gleneagles, Skotlanti Tony Blair 32.   2006 Strelna, Pietari Vladimir Putin 33.   2007 Heiligendamm Angela Merkel  34.   2008  Tōyako, Hokkaido  Yasuo Fukuda  35.   2009 L’Aquila Silvio Berlusconi 36.   2010 Huntsville, Ontario Stephen Harper 37.   2011 Deauville Nicolas Sarkozy 38.   2012 Camp David, Maryland Barack Obama 39.   2013 Lough Erne, Enniskillen, Pohjois-Irlanti David Cameron

 Lähteet 

 Viitteet 

 Aiheesta muualla 

 University of Toronto, G8 information center 

Luokka:Kansainvälinen talous
Luokka:Kansainvälinen politiikka
Luokka:Seulonnan keskeiset artikkelit